Κνουμ

Ο Κνουμ ή Χνουμ αποτελεί έναν από τους παλαιότερους θεούς του αιγυπτιακού πανθέου. Συνδέεται με τις πηγές του Νείλου, ενώ το όνομά του προφερόταν και Χνουμ ή Κνεμού.

Λατρεία και απεικονίσεις
Ο Κνουμ απεικονιζόταν συχνά ως κριόςTime-Life Παγκόσμια Ιστορία, Τόμος 1, Εκδόσεις Κ. Καπόπουλος, σ. 69. ή ως άνδρας με κεφάλι κριού. Πιστευόταν ότι έπλαθε τα παιδιά στον κεραμικό τροχό και κατόπιν τα φύτευε στο σώμα της μητέρας τους.Αρχαία Αίγυπτος, σ. 146 Για τον λόγο αυτό, μερικές φορές απεικονιζόταν να πλάθει τους ανθρώπους σε κεραμικό τροχό, ο οποίος άλλωστε αποτελεί και σύμβολό του. Στην πόλη Ασσουάν ήταν φύλακας του Νείλου και λατρευόταν ως «αυτός που έφερε την πλημμύρα».Αρχαία Αίγυπτος, σ. 107

Παραπομπές

Πηγές

Scott Steedman (μτφρ. Δήμος Αυγερινός), Αρχαία Αίγυπτος, Εκδόσεις Πατάκη, Αθήνα 1998, ISBN 960-600-099-0

Κατηγορία:Νείλος
Κατηγορία:Τριάδα της Ελεφαντίνης